## Pravilnik o mjerama za suzbijanje i iskorijenjivanje bolesti plavog jezika

### NN 103/2004 (26.7.2004.), Pravilnik o mjerama za suzbijanje i iskorijenjivanje bolesti plavog jezika

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2016

Na temelju članka 41. stavka 6. Zakona o
veterinarstvu (»Narodne novine«, broj 70/97., 105/01. i 172/03.), ministar
poljoprivrede, šumarstva i vodnoga gospodarstva donosi

Pravilnik

o mjerama za suzbijanje
i iskorjenjivanje bolesti plavoga jezika

Članak 1.

Ovim se Pravilnikom propisuju mjere za
suzbijanje i iskorje­njivanje bolesti plavoga jezika.

Članak 2.

U ovom Pravilniku pojedini pojmovi imaju
sljedeće značenje:

– Životinje – životinje koje spadaju u vrste
prijemljive na bolest plavoga jezika.

– Gospodarstvo – svako dvorište ili objekt u
kojemu povremeno ili trajno borave ili se uzgajaju životinje.

– Prijemljive životinje – svi preživači.

– Prijenosnik bolesti (u daljnjem tekstu: vektor)
– Insekti roda Culicoides koji su biološki prenositelji virusa bolesti plavoga
jezika.

– Sumnja na bolest plavoga jezika – pojava bilo
kojega kliničkoga znaka bolesti plavoga jezika u prijemljivih životinja i
postojanje epidemioloških podataka koji ukazuju na mogućnost da se bolest
plavoga jezika pojavila.

– Zaražene životinje – sve životinje
prijemljivih vrsta u kojih su utvrđeni klinički znakovi bolesti ili kod kojih
je serološkom pretragom ili izolacijom virusa dokazana bolest.

– Na bolest plavoga jezika sumnjivo gospodarstvo
– svako gospodarstvo na kojem je postavljena sumnja na bolest plavoga jezika
bilo zbog pojave kliničkih znakova ili ako se epidemio­loškim ispitivanjem
utvrdi da postoji veza s drugim, na bolest pla­voga jezika sumnjivim ili zaraženim,
gospodarstvom.

– Nadležno tijelo – Uprava za veterinarstvo
Ministarstva poljoprivrede, šumarstva i vodnoga gospodarstva (u daljnjem tekstu
Uprava).

– Sentinel životinje – goveda, ovce ili drugi
preživači od kojih se jednom ili dva puta mjesečno vadi krv i pretražuje na
protutijela virusa bolesti plavoga jezika.

Članak 3.

O sumnji na pojavu ili pojavi bolesti plavoga
jezika veterinar je dužan odmah obavijestiti nadležni Veterinarski ured, u
skladu s člankom 37. Zakona o veterinarstvu.

Članak 4.

 Sumnja na gospodarstvu

Nadležni veterinarski
inspektor mora odmah po prijavi sumnje na zaraznu bolest plavoga jezika, na
sumnjivom gospodarstvu narediti:

– popisivanje svih
životinja na gospodarstvu, s time da posebno treba navesti broj uginulih,
zaraženih ili životinja sumnjivih na zaraženje, prema vrsti. Popis životinja
mora redovito biti obnavljan i u njega trebaju biti uključene sve novorođene
životinje tijekom razdoblja dok postoji sumnja na bolest,

– popis svih mjesta
koja omogućuju preživljavanje vektora ili im pružaju zaklon, a posebno mjesta
koja im omogućuju raz­množavanje,

– epidemiološko
ispitivanje u skladu s člankom 6. ovoga Pravilnika,

– redoviti nadzor
gospodarstva i pri svakome nadzoru provoditi detaljne kliničke preglede
životinja, a gdje je to potrebno i patoanatomske pretrage životinja,

– zabranu kretanja
životinja prijemljivih na oboljenje, s gospodarstva i na gospodarstvo,

– zatvaranje životinja
za vrijeme aktivnosti vektora od jedan sat prije sumraka do jedan sat nakon svanuća,
gdje je to moguće,

– redovito tretiranje
životinja, objekta u kojemu borave životinje i njihovog okoliša, za tu svrhu
odgovarajućim insekticidom. Učestalost tretmana potrebnih za sprječavanje
zadržavanja vektora na životinjama i razmnožavanja vektora što je dulje moguće,
određuje nadležno tijelo uzimajući u obzir postojanost insekticida i klimatske
uvjete,

– neškodljivo
uklanjanje lešina.

Mjere iz stavka 1. ovog
članka moraju se, u skladu s ovim Pravilnikom, uvesti i na drugim
gospodarstvima koja su sumnjiva na zaraženje zbog:

– svog zemljopisnog
položaja,

– kontakta sa zaraženim
gospodarstvom,

– posjedovanja životinja prijemljivih na
oboljenje, koje potječu sa zaraženoga gospodarstva, i

– na svim gospodarstvima za koja se na temelju
epidemi­ološkog ispitivanja utvrdi povezanost sa zaraženim gospodarstvom.

Mjere iz stavka 1. i 2. ovog članka ostaju na
snazi dok nadležno tijelo službeno ne isključi sumnju na bolest plavoga jezika.

Članak 5.

Potvrda bolesti

Prisutnost bolesti plavoga jezika potvrđuje ili
isključuje Uprava na temelju rezultata laboratorijske pretrage.

U slučaju epidemije Uprava može službeno
potvrditi prisutnost bolesti plavoga jezika i na temelju kliničkih znakova
i/ili na temelju epidemiološkog ispitivanja.

Članak 6.

Bolest potvrĐena na
gospodarstvu

Kad je prisutnost bolesti plavoga jezika
potvrđena, nadležni veterinarski inspektor mora, osim mjera iz članka 4. ovog
Pravil­nika, na zaraženom gospodarstvu narediti i sljedeće mjere:

– usmrćivanje i neškodljivo uklanjanje svih
životinja prijemljivih na oboljenje koje pokazuju kliničke znakove bolesti, ako
se tom mjerom može spriječiti daljnje širenje epidemije,

– provođenje mjera iz članka 4. ovoga Pravilnika
i na drugim gospodarstvima u krugu od 20 km od zaraženoga gospodarstva,

Nadležni veterinarski inspektor dužan je stalno
obavje­šta­vati Upravu o kretanju bolesti plavoga jezika.

Članak 7.

EpidemioloŠko
ispitivanje

Epidemiološko ispitivanje uključuje:

– utvrđivanje trajanja razdoblja tijekom kojega
je bolest plavoga jezika prisutna na gospodarstvu,

– utvrđivanje izvora bolesti plavoga jezika na
zaraženom gospodarstvu,

– popis drugih
gospodarstava koja posjeduju životinje koje su mogle biti zaražene iz istoga
izvora,

– utvrđivanje
prisutnosti i rasprostranjenosti vektora,

– praćenje kretanja i
prometa životinja s/na gospodarstvo,

– praćenje načina i
puteva uklanjanja lešina s gospodarstva.

Podatke prikupljene u
okviru epidemiološkoga ispitivanja treba dostaviti Upravi.

Provedbu
epidemiološkoga ispitivanja i mjera suzbijanja i iskorjenjivanja bolesti
plavoga jezika koordinira Krizni stožer, kojega osniva ministar poljoprivrede,
šumarstva i vodnoga gospodarstva.

Članak 8.

OdreĐivanje podruČja

Nakon potvrde bolesti plavoga jezika Uprava će
odrediti granice zaraženoga područja i granice ugroženoga područja. Pri tome
treba uzeti u obzir zemljopisne, administrativne, ekološke i epidemiološke
faktore vezane uz pojavu bolesti plavoga jezika i mogućnost nadzora.

Zaraženo područje je područje u krugu polumjera
najmanje 100 km od gospodarstva na kojemu je utvrđena bolest plavoga jezika.

Ugroženo područje je područje u krugu polumjera
najmanje 50 km od granice zaraženog područja i u kojemu cijepljenje životinja
protiv bolesti plavoga jezika nije provođeno tijekom proteklih dvanaest
mjeseci.

Granice zaraženog i ugroženog područja mogu se
promijeniti, s obzirom na:

– zemljopisni položaj,

– ekološke faktore,

– meteorološke uvjete,

– prisutnost, raširenost i vrstu vektora,

– rezultate epidemiološkog ispitivanja,

– provođenje naređenih mjera, osobito
dezinsekcije,

– rezultate laboratorijskih pretraga.

Članak 9.

Mjere na zaraŽenom
podruČju

Unutar zaraženoga područja nadležni veterinarski
inspektor mora narediti:

– popis svih gospodarstava s prijemljivim
životinjama,

– redovne kliničke preglede svih životinja
prijemljivih na oboljenje,

– provođenje epidemiološkog nadzora bolesti
utemeljenog na praćenju:

– skupina sentinel životinja, sastavljenih od
goveda ili, u  njihovom nedostatku,
drugih vrsta preživača,

– populacije vektora,

– zabranu prometa i kretanja životinja
prijemljivih na obo­ljenje izvan zaraženoga područja osim ako se životinje
nalaze u dijelu zaraženoga područja u kojemu je dokazana odsutnost cirkulacije
virusa ili odsutnost vektora; ili pod uvjetima iz članka 12. ovoga Pravilnika.

Životinje iz zaraženoga područja mogu biti
stavljene u promet za klanje i izvan granica zaraženoga područja pod uvjetom
da:

a) je obavljena procjena, za svaki pojedini
slučaj, o moguć­nosti kontakta između životinja i  vektora tijekom prijevoza u klaonicu. Kod procjene rizika iz
stavka 1. ovoga članka u obzir treba uzeti:

– podatke epidemiološkog nadzora sentinel
životinja i populacije vektora,

– udaljenost klaonice od granice zaraženoga
područja,

– entomološke podatke o smjerovima kretanja
vektora,

– dio dana tijekom kojega će se prijevoz
odvijati, a vezano za vrijeme aktivnosti vektora,

– mogućnost korištenja insekticida.

b) životinje ne pokazuju nikakav klinički znak
bolesti plavoga jezika na dan prijevoza,

c) se životinje prevoze direktno u klaonicu na
prisilno klanje, u prijevoznom sredstvu koje je ovlašteni veterinar ili
veterinarski inspektor zapečatio i pod nadzorom ovlaštenoga veterinara ili
veterinarskoga inspektora,

d) je ovlašteni veterinar na klaonici
obaviješten o dolasku takvih životinja, a nakon dolaska životinja na klaonicu
ovlašteni veterinar mora o istome izvijestiti ovlaštenoga veterinara i
nadležnoga veterinarskoga inspektora u mjestu utovara.

Naređene mjere na zaraženom području moraju
ostati na snazi do prestanka cirkulacije virusa bolesti plavoga jezika ili
aktivnosti vektora što mora biti utvrđeno na temelju rezultata serološkoga
pretraživanja sentinel životinja i praćenja populacije vektora.

Članak 10.

Mjere na ugroŽenom
podruČju

Na ugroženom području nadležni veterinarski
inspektor mora narediti mjere propisane člankom 9. stavkom 1. ovoga Pravilnika.

Životinje iz ugroženoga
područja mogu biti stavljene u promet za klanje i izvan granica ugroženoga
područja pod uvjetima iz članka 9. stavka 2. ovoga Pravilnika.

Naređene mjere na
ugroženom području moraju ostati na snazi do prestanka cirkulacije virusa
bolesti plavoga jezika ili aktivnosti vektora što mora biti utvrđeno na temelju
rezultata serološkoga pretraživanja sentinel životinja i praćenja populacije
vektora.

Cijepljenje životinja
protiv bolesti plavoga jezika na ugroženom području je zabranjeno.

Članak 11.

CIjepljenje

Cijepljenje protiv bolesti plavoga jezika može
se provesti samo pod uvjetima i na način opisan u Programu cijepljenja
životinja u svrhu kontrole ove bolesti.

Program iz stavka 1.
ovoga članka donosi Uprava.

Stavljanje u promet i
kretanje životinja u unutarnjem prometu (u zemlji) izvan područja na kojemu je
provedeno cijepljenje životinja protiv bolesti plavoga jezika dopušteno je ako:

– je epidemiološkim
programom nadzora potvrđen prestanak cirkulacije virusa bolesti plavoga jezika
najmanje 100 dana od dana prijevoza, ili

– je dokazan prestanak
aktivnosti vektora, i

– ako su životinje
cijepljene protiv serotipova virusa bolesti plavoga jezika koji cirkuliraju na
tom području, više od trideset dana i manje od godinu dana prije utovara.

Članak 12.

Promet Životinja izvan zaraŽenoga i/ili ugroŽenoga
podruČja

Uvjeti pod kojima se žive životinje, sperma,
jaja i embriji životinja prijemljivih na bolest plavoga jezika mogu stavljati u
promet izvan zaraženog i/ili ugroženog područja, su sljedeći:

a) Žive životinje
moraju biti

1. zaštićene od napada
Culicoidesa najmanje 100 dana prije utovara

 ili

2. zaštićene od napada Culicoidesa
najmanje 28 dana prije utovara i tijekom tog razdoblja serološki pretražene na
prisutnost protutijela na serotipove virusa bolesti plavoga jezika, cELISA
testom ili AGID testom, s negativnim rezultatom u dva navrata, u razdoblju ne
kraćem od 7 dana između dva pretraživanja te da je prvo pretraživanje provedeno
najmanje 21 dan nakon ulaska životinja u karantenu

ili

3. zaštićene od napada Culicoidesa najmanje 14
dana prije utovara te tijekom tog razdoblja podvrgnute pretrazi izolacije
virusa bolesti plavoga jezika ili PCR testu uzoraka krvi koji su u dva navrata
bili negativni, u razdoblju ne kraćem od 7 dana između dva pretraživanja, a da
je prvo pretraživanje provedeno najmanje 7 dana nakon ulaska životinja u
karantenu

i

zaštićene od napada Culicoidesa tijekom
prijevoza,

ili

4. serološki pretražene cELISA testom ili AGID
testom s negativnim rezultatom 72 sata prije utovara,

i

tretirane sa sredstvom koje odbija insekte
(repelentom) s produženim djelovanjem od najmanje 4 dana.

b) Sperma mora biti dobivena od životinja
davatelja koje su

1. zaštićene od Culicoidesa najmanje 100 dana
prije i tijekom sabiranja sperme

ili

2. serološki pretražene na prisutnost
protutijela na skupinu virusa bolesti plavoga jezika, cELISA testom ili AGID
testom, s negativnim rezultatom, najmanje svakih 60 dana tijekom prikupljanja
sperme i između 28 i 60 dana nakon zadnjeg prikupljanja sperme za ovu pošiljku

ili

3. podvrgnute pretrazi uzoraka krvi, testom
izolacije virusa ili PCR testom, uzetim na početku i na kraju razdoblja tijekom
kojeg se prikuplja sperma te najmanje svakih 7 dana ako se pretražuje testom
izolacije virusa ili najmanje svakih 28 dana ako se pretražuju PCR testom, s
negativnim rezultatima, tijekom prikupljanja sperme za ovu pošiljku.

c) Jajne stanice i embriji moraju biti dobiveni
od životinja davatelja koje su bile:

1. zaštićene od Culicoidesa najmanje 100 dana
prije i tijekom sabiranja embrija/jajnih stanica

ili

2. serološki pretražene na prisutnost
protutijela na skupinu virusa bolesti plavoga jezika, metodom cELISA testom ili
AGID testom, između 28 i 60 dana nakon zadnjeg prikupljanja sperme za ovu
pošiljku, s negativnim rezultatom

ili

3. podvrgnute pretrazi uzoraka krvi metodom
izolacije virusa ili PCR testom, uzorkovanim na dan prikupljanja, s negativnim
rezultatom.

Članak 13.

Provoz preko zaraŽenoga i/ili ugroŽenoga podruČja

Provoz životinja koje potječu izvan zaraženoga
i/ili ugro­ženoga područja kroz zaraženo i/ili ugroženo područje dopušten je
ako je obavljeno tretiranje životinja i prijevoznoga sredstva odgovarajućim
insekticidom, u mjestu utovara ili bilo kojem drugom mjestu prije ulaska u
zaraženo i/ili ugroženo područje.

Kada je tijekom provoza
kroz zaraženo i/ili ugroženo područje potrebno stati radi odmora, životinje treba
tretirati insekticidom radi zaštite od napada vektora.

Članak 14.

IzvjeŠĆivanje

U tijeku epidemije Uprava je dužna informirati
javnost o mjerama koje se provode u svrhu kontrole i suzbijanja bolesti plavoga
jezika, uključujući i uvjete pod kojima se životinje mogu staviti u promet
izvan ugroženoga i/ili zaraženoga područja.

U tijeku epidemije nadležni veterinarski
inspektor dužan je izvješćivati Upravu o provedbi mjera na koje se odnosi ovaj
Pravilnik, jednom tjedno.

Članak 15.

Laboratorij

Laboratorij za dijagnostiku bolesti plavoga
jezika je Hrvatski veterinarski institut – Veterinarski zavod u Splitu.

Zadaće laboratorija iz stavka 1. ovoga članka
navedene su u Dodatku I koji je sastavni dio ovoga Pravilnika.

Članak 16.

Krizni plan

Krizni plan mjera koje se provode u slučaju
pojave bolesti plavoga jezika donosi Uprava, u skladu s kriterijima iz Dodatka
II koji je sastavni dio ovoga Pravilnika.

Izmjene i dopune Kriznoga plana iz stavka 1.
ovoga članka, u skladu s novim znanstvenim saznanjima o bolesti plavoga jezika
i sukladno stanju bolesti plavoga jezika na terenu, donosi Uprava.

Članak 17.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 322-04/01-04/55

Urbroj: 525-01-04-01

Zagreb,
13. srpnja 2004.

Ministar
**Petar Čobanković, v. r.**

if !supportEmptyParas endif

if !supportEmptyParas endif

Dodatak I

ZadaĆe laboratorija

Laboratorij iz članka 15. ovoga Pravilnika odgovoran
je za:

 1. Provođenje dijagnostike bolesti plavoga jezika.

 2. Uvođenje novih dijagnostičkih metoda.

 3. Testiranje vakcina.

 4. Osiguravanje kvalitete dijagnostičkih reagensa.

 5. Redovito provođenje usporednih
među-laboratorijskih testiranja.

 6. Zaštitu i čuvanje izolata virusa bolesti
plavoga jezika.

 7. Obvezno potvrđivanje pozitivnih rezultata
testiranja u drugim regionalnim laboratorijima.

if !supportEmptyParas endif

Dodatak
II

Kriteriji za izradu Kriznoga plana
kojI se poduzimaju za suzbijanje i iskorjenjivanje bolesti plavoga jezika

Krizni plan mora sadržavati:

 1. Popis članova Kriznoga
stožera koji koordinira provedbu hitnih mjera koje se primjenjuju u slučaju
pojave bolesti plavoga jezika.

 2. Popis regionalnih centara
koji koordinirano kontroliraju provedbu mjera na lokalnoj razini.

 3. Detaljne podatke o osobama
koje su odgovorne za provedbu Kriznoga plana, uključujući stručnu spremu,
specifična znanja i odgovornosti.

 4. Mogućnost brzoga
kontaktiranja osoba ili organizacija, direktno pogođenih epidemijom bolesti
plavoga jezika.

 5. Dostupnost opreme i
materijala potrebnih za pravilnu primjenu hitnih mjera.

 6. Jasne upute o koracima
koje treba poduzeti, uključujući: uklanjanje lešina, postupanje sa zaraženim
i/ili sumnjivim životinjama.

 7. Trening programe za
osvježavanje znanja o postupcima kontrole bolesti plavoga jezika na terenu i u
upravi.

 8. Mogućnost provođenja
patoanatomskih pretraga u ovlaštenim laboratorijima, kapacitet provedbe
seroloških testiranja i poboljšanja brzih dijagnostičkih testova (uključujući i
brzinu kojom se uzorci mogu transportirati/dostaviti u laboratorij).

 9. Informacije o količini
cjepiva protiv bolesti plavoga jezika koja je potrebna za slučaj hitnog
cijepljenja.

10.Zakonske odredbe za provedbu Kriznoga plana.

if !supportEmptyParas endif

Pravilnik, NN 103/2004-2016